ΓΡΑΠΤΗ ΕΡΩΤΗΣΗ E-0079/00

υποβολή: Margrietus van den Berg (PSE) και Dorette Corbey (PSE) προς την Επιτροπή

(24 Ιανουαρίου 2000)

Θέμα: Η ιδιωτικοποίηση δημοσίων δραστηριοτήτων στις Κάτω Χώρες

1. Έχει λάβει γνώση η Επιτροπή του λόγου περί αδικαιολόγητου φόβου ενόψει της προβλεπόμενης από τις Κάτω Χώρες ιδιωτικοποίησης δημοσίων δραστηριοτήτων, που εξεφώνησε ο επίτροπος F. Bolkestein ενώπιον της Δημόσιας Επιχείρησης Ηλεκτρισμού Νοτίου Ολλανδίας και περίληψη του οποίου δημοσιεύθηκε στην «NRC-Handelsblad» της 7ης Ιανουαρίου 2000;

2. Συμμερίζεται η Επιτροπή την (λίαν μεροληπτική) κριτική έναντι της ολλανδικής πολιτικής, που διετύπωσε ο κ. Bolkestein;

3. Αναγνωρίζει η Επιτροπή, αφενός την άποψη της Σοσιαλιστικής Ομάδας, σύμφωνα με την οποία η ιδιωτικοποίηση δημοσίων δραστηριοτήτων θα πρέπει να συνοδεύεται από εγγυήσεις σχετικά με το θεμιτό χαρακτήρα του ανταγωνισμού και την προστασία των συμφερόντων των καταναλωτών, κυρίως εις ό, τι αφορά την τιμή, την ποιότητα και τη διαφάνεια, αφετέρου δε ότι η ιδιωτικοποίηση δικαιολογείται μόνο εφόσον διευρύνει τις δυνατότητες επιλογής των καταναλωτών; Συμμερίζεται η Επιτροπή την άποψη ότι η έλλειψη των ως άνω εγγυήσεων επιτάσσει να εγκαταλειφθεί η ιδέα οιασδήποτε ιδιωτικοποίησης;

4. Το επίπεδο τιμής των μονάδων ηλεκτρισμού και ύδατος που καταναλώνονται συνιστά σημαντικό μέσο τόνωσης μιας μόνιμης και αποτελεσματικής χρησιμοποίησης των εν λόγω προϊόντων. Συμμερίζεται η Επιτροπή την άποψη ότιπάρχει ο κίνδυνος, ως συνέπεια της ιδιωτικοποίησης, να χάσουν οι κρατικές αρχές αυτό το μέσον τόνωσης μιας πιο φιλικής προς το περιβάλλον συμπεριφοράς των καταναλωτών;

Απάντηση της κας de Palacio εξ ονόματος της Επιτροπής

(29 Φεβρουαρίου 2000)

1. Η Επιτροπή έλαβεπόψη τον λόγο στον οποίο αναφέρεται το Αξιότιμο Μέλος του Κοινοβουλίου. Η εικόνα της βασίζεται στη δημοσιευμένη μορφή του λόγου αυτού στην NRC Handelsblad της 7ης Ιανουαρίου 2000.

2.-3. Η Συνθήκη για την Ευρωπαϊκή Κοινότητα στο άρθρο 295 (τέως άρθρο 222) ορίζει τα εξής: «η παρούσα Συνθήκη δεν προδικάζει με κανένα τρόπο το καθεστώς της ιδιοκτησίας στα κράτη μέλη». Η Επιτροπή είναι, ως εκ τούτου, ουδέτερη σε ό, τι αφορά την ιδιοκτησία εταιρειών. Η Επιτροπή παρακολουθεί τη συμπεριφορά των εταιρειών και εφαρμόζει τις ίδιες δοκιμές σε αυτές ανεξάρτητα της ιδιοκτησίας τους, βάσει των αντιστοίχων κανόνων για τον ανταγωνισμό και τις κρατικές ενισχύσεις.

Ωστόσο, αυτή η ιδιαίτερη θέση δεν ισχύει για την ελευθέρωση της αγοράς, που αποτελεί καθοριστικής σημασίας στοιχείο της πολιτικής της Κοινότητας στον τομέα της ενέργειας. Η Επιτροπή θεωρεί ότι η ελευθέρωση προσφέρει τις καλύτερες δυνατές προοπτικές στον τομέα της ενέργειας, δεδομένου ότι οδηγεί σε βελτίωση της ανταγωνιστικότητας της ευρωπαϊκής βιομηχανίας. Τα αποτελέσματα είναι ήδη προφανή στον τομέα της ηλεκτρικής ενέργειας εντός της Κοινότητας, όπου παρατηρείται ουσιαστική μείωση των τιμών της ηλεκτρικής ενέργειας συγκριτικά προς τα επίπεδα που επικρατούσαν πριν την ελευθέρωση της αγοράς. Η Επιτροπή επισημαίνει επίσης ότι οι τιμές μειώνονται ταχύτερα στα κράτη μέλη που έχουν επιλέξει την πλέον φιλελεύθερη προσέγγιση σε ό, τι αφορά το άνοιγμα των ηλεκτρικών αγορών.

Ωστόσο, η Επιτροπή είναι βέβαια ότι τα επίπεδα δημόσιαςπηρεσίας δεν θα περιοριστούν λόγω της ελευθέρωσης του ενεργειακού τομέα. Εκ πείρας διαπιστώνεται ότι τα επίπεδα εξυπηρέτησης του κοινού στις ελευθερωμένες αγορές είναι ακόμαψηλότερα από τα επίπεδα που επιτυγχάνονται στον τομέα της εξυπηρέτησης του κοινού σε μονοπωλιακές αγορές. Όταν οι πελάτες αποκτούν περιθώρια επιλογής χάρη στην ελευθέρωση της αγοράς, το επίπεδο της δημόσιαςπηρεσίας συνιστά καθοριστικής σημασία παράγοντα κατά την επιλογή τους.

Επιπλέον, η Επιτροπή θεωρεί ότι είναι κεφαλαιώδους σημασίας τα πρότυπα δημόσιαςπηρεσίας να βελτιώνονται συνεχώς με την ευρύτερη δυνατή έννοια στην εσωτερική αγορά. Η Επιτροπή προτίθεται να ακολουθήσει ενεργό πολιτική σχετικό με τα πρότυπα για την οροσήμανση των επιδόσεων των δημόσιωνπηρεσιών του ενεργειακού τομέα σε εθνικό επίπεδο κατά το 2000 και ενδέχεται να προτείνει κώδικες χρηστής πρακτικής, κατά περίπτωση, ώστε να εξασφαλιστεί η βελτίωση των προτύπων αυτών σε ολόκληρη την Κοινότητα.

4. Η Επιτροπή δεν θεωρεί ότι οι κυβερνήσεις δύνανται να ενθαρρύνουν συμπεριφορές φιλικές για το περιβάλλον σε ό, τι αφορά την ενέργεια και το νερό μέσω της πολιτικής τιμών και επιδιώκοντας την κρατική ιδιοκτησία

των εταιρειών αυτών. Όντως, η Επιτροπή είναι της γνώμης ότι σε μια ελευθερωμένη αγορά, οι συμπεριφορές που είναι φιλικές για το περιβάλλον μπορεί να ενθαρρυνθούν εξίσου αποτελεσματικά εκ μέρους των κυβερνήσεων με άλλα μέσα. Εν προκειμένω χαρακτηριστικό παράδειγμα αποτελεί η κατανάλωση ανανεώσιμων μορφών ενέργειας. Η Επιτροπή εξετάζει το ενδεχόμενο να προτείνει τα κατάλληλα προς τούτο μέτρα, ιδίως για την πρόσβαση στην ενιαία αγορά ηλεκτρικής ενέργειας της ηλεκτρικής ενέργειας από ανανεώσιμες πηγές.